CELEX: 31987R0551
Language: el
Date: 1987-02-25 00:00:00
Title: Κανονισμός (ΕΟΚ) αριθ. 551/87 της Επιτροπής της 25ης Φεβρουαρίου 1987 που τροποποιεί τον κανονισμό (ΕΟΚ) αριθ. 3431/86 για λεπτομέρειες εφαρμογής των καταλλήλων μέτρων για τις συναλλαγές με την Ισπανία μεταποιημένων προϊόντων με βάση το έλαιο

Avis juridique important

|

31987R0551

Κανονισμός (ΕΟΚ) αριθ. 551/87 της Επιτροπής της 25ης Φεβρουαρίου 1987 που τροποποιεί τον κανονισμό (ΕΟΚ) αριθ. 3431/86 για λεπτομέρειες εφαρμογής των καταλλήλων μέτρων για τις συναλλαγές με την Ισπανία μεταποιημένων προϊόντων με βάση το έλαιο  

Επίσημη Εφημερίδα αριθ. L 056 της 26/02/1987 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 551/87 ΤΗΣ ΕΠΙΤΡΟΠΗΣ  της 25ης Φεβρουαρίου 1987  που τροποποιεί τον κανονισμό (ΕΟΚ) αριθ. 3431/86 για λεπτομέρειες εφαρμογής των καταλλήλων μέτρων για τις συναλλαγές με την Ισπανία μεταποιημένων προϊόντων με βάση το έλαιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 477/86 του Συμβουλίου της 25ης Φεβρουαρίου 1986 για τον καθορισμό των κατάλληλων μέτρων κατά τις συναλλαγές με την Ισπανία ή την Πορτογαλία μεταποιημένων προϊόντων με βάση τα έλαια (1), όπως τροποποιήθηκε από τον κανονισμό (ΕΟΚ) αριθ. 1986/86 (2), και ιδίως το άρθρο 2,  Εκτιμώντας:  ότι το άρθρο 2 του κανονισμού (ΕΟΚ) αριθ. 3431/86 της Επιτροπής (3) προβλέπει ότι το εξισωτικό ποσό που εισπράττεται ή χορηγείται κατά τις συναλλαγές μεταποιημένων προϊόντων με βάση το έλαιο καθορίζεται κάθε μήνα από την Επιτροπή·  ότι η μέθοδος υπολογισμού είναι ίδια με εκείνη που χρησιμοποιείται για τον καθορισμό της εισφοράς που αναφέρεται στο άρθρο 14 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (4), όπως τροποποιήθηκε τελευταία από τον κανονισμό (ΕΟΚ) αριθ. 279/87 (5), και ότι η εν λόγω εισφορά καθορίζεται και δημοσιεύεται κάθε μήνα από την Επιτροπή·  ότι η εφαρμογή αυτής της μεθόδου υπολογισμού οδηγεί στον καθορισμό ενός εξισωτικού ποσού ίσου με εκείνου της εισφοράς· ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 3431/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 3431/86 αντικαθίσταται από το ακόλουθο κείμενο:  «Άρθρο 2  Το εξισωτικό ποσό που εισπράττεται ή χορηγείται ανά τόνο ελαίου είναι εκείνο της εισφοράς που αναφέρεται στο άρθρο 14 του κανονισμού (ΕΟΚ) αριθ. 1183/86.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 54.  (2) ΕΕ αριθ. L 171 της 28. 6. 1986, σ. 5.  (3) ΕΕ αριθ. L 317 της 12. 11. 1986, σ. 7.  (4) ΕΕ αριθ. L 107 της 21. 4. 1986, σ. 17.  (5) ΕΕ αριθ. L 28 της 30. 1. 1987, σ. 10.